**ČUJTE ME, ČUJTE**

Čujte me, čujte, oj, mamica vi,

kaj se pri mojemu srčku godi.

Možila bi se rada,

sem deklica premlada.

Merkaj, merkaj, kaj govoriš,

zakonski stan je en velik križ.

Jaz se t’ga križa prav n’č ne bojim,

če ravno katero po puklu dobim.

Pa vidim druge žene,

k’ so srečno poročene.

Pa sta v oštarijico šla,

pa sta se tamkaj ljubila.

Sveti že Primož me dobro pozna,

a mi gotovo tud’ ženina da.

Znam šivati, znam plesti,

znam hišico pomesti.

Drugih reči me pa mož nauči,

če ga bom h’tela ubogati.

Stara že kmalu bom dvajset let

in brez moža jaz ne morem živet’.

Jaz hočem ga dobiti,

brez njega nočem biti.

Čeravno po golih kolenih grem za njim,

samo da ljubega dobim.